EkBass/fiwiki-20250220-pages-articles huggingface dataset:
Christian Neureuther

Christian Neureuther (s. 28. huhtikuuta 1949) on saksalainen, vuosina 1969–1981 maailmancupissa kilpaillut alppihiihtäjä. Hän menestyi parhaiten pujottelussa, jossa hän voitti kuusi maailmancupin osakilpailua ja sijoittui olympialaisissa kahdesti viidenneksi. Neureuther kilpaili arvokisoissa ensimmäisen kerran Sapporon olympialaisissa 1972, ja siellä hän sijoittui pujottelussa 11:nneksi ja keskeytti suurpujottelukilpailun ensimmäisellä kierroksella. Innsbruckin olympialaisissa 1976 hän sijoittui pujottelussa viidenneksi yli kaksi sekuntia pronssimitalistille hävinneenä ja suurpujottelussa 30:nneksi. Garmisch-Partenkirchenin MM-kilpailuissa 1978 hän sijoittui pujottelussa kuudenneksi. Lake Placidin olympialaisissa 1980 hän oli pujottelussa viides 0,08 sekunnin päässä mitalisijasta. Neureuther voitti urallaan kuusi maailmancupin pujottelun osakilpailua, joista kaksi tammikuussa 1973, kaksi tammikuussa 1974 ja kaksi tammikuussa 1979. Hän ylsi kolmen parhaan joukkoon 20 kertaa, ensimmäisen kerran tammikuussa 1971 ja viimeisen kerran helmikuussa 1980. Maailmancupin kokonaiskilpailussa hän sijoittui parhaimmillaan neljänneksi kaudella 1972–1973, kahdeksanneksi kaudella 1970–1971 ja yhdeksänneksi kaudella 1973–1974. Pujottelun maailmancupissa hän sijoittui toiseksi kausina 1972–1973 ja 1973–1974 edellään molemmilla kerroilla Italian Gustav Thöni. Neureuther avioitui alppihiihdon olympiavoittaja Rosi Mittermaierin kanssa. Heidän lapsistaan poika Felix menestyi myös alppihiihtäjänä ja tytär Ameli on työskennellyt muotisuunnittelijana. == Maailmancupin osakilpailuvoitot == Päivä Paikka Laji 14\. tammikuuta 1973 Wengen pujottelu 21\. tammikuuta 1973 Megève pujottelu 5\. tammikuuta 1974 Garmisch-Partenkirchen pujottelu 20\. tammikuuta 1974 Wengen pujottelu 9\. tammikuuta 1979 Crans-Montana pujottelu 21\. maaliskuuta 1979 Kitzbühel pujottelu == Lähteet == Luokka:Saksalaiset alppihiihtäjät Luokka:Vuonna 1949 syntyneet Luokka:Elävät henkilöt
Michael Lewis

Michael Lewis on yhdysvaltalainen kirjailija, joka kirjoittaa talous- ja urheiluaiheisia tietokirjoja. Lewisin kirjoista on tehty kolme elokuvasovitusta: Elämä pelissä (2009), Moneyball (2011) ja The Big Short (2015). == Kirjat == Alkuteos Suomennos Lewis, Michael. Suomentaneet Ilkka ja Aapo Rekiaro. Valehtelijan Pokeri: Kovaa Peliä Wall Streetillä. Weilin + Göös, 1990. Lewis, Michael, ja Jukka Jääskeläinen. Se Kaikkein Uusin: Tarina Piilaaksosta. WSOY, 2000. Lewis, Michael, ja Pekka Tuomisto. Sinne Ja Takaisin: Kriittinen Matka Velkakriisimaihin. Karisto, 2012. Lewis, Michael, ja Jaana Iso-Markku. Flash Boys: Kapina Wall Streetillä. Tammi, 2015. == Lähteet == == Aiheesta muualla == * Podcast: Against the Rules * Kirjailijan verkkosivut Luokka:Yhdysvaltalaiset tietokirjailijat Luokka:Syntymävuosi puuttuu Luokka:Elävät henkilöt
Orhan Veli Kanık

Orhan Veli Kanık, usein Orhan Veli, (1914 Konstantinopoli, Turkki – 1950 Istanbul, Turkki) oli turkkilainen runoilija ja kääntäjä, uuden turkkilaisen runouden suunnannäyttäjä. Kanık yhdisti kansankieltä uudenaikaisiin, paikoin surrealistisiin, aineksiin niukkapiirteiseksi runoudeksi. Yhdessä Oktay Rifatin ja Melih Cevdet Andayn kanssa Kanık perusti 1941 Garip-liikkeen, jonka ansiota modernin lyriikan läpimurto on turkkilaisessa lyriikassa. Orhan Veli kuoli pudottuaan juovuksissa kadussa olleeseen monttuun. Cevat Capan & Riitta Cankocak: Turkkilaisesta runoudesta: Oudot herrat, Kirjo, runouslehti 3/2010; s. 12–14 sisältää Riitta Cankocakin suomentamia Orhan Velin runoja (pdf) ==Lähteet== ==Aiheesta muualla== * Luettelo Orhan Veli Kanıkin runosuomennoksista Luokka:Turkkilaiset runoilijat Luokka:Kielenkääntäjät Luokka:Vuonna 1914 syntyneet Luokka:Vuonna 1950 kuolleet
Gertrud Gabl

Gertrud Gabl (26. elokuuta 1948 St. Anton am Arlberg – 18. tammikuuta 1976 St. Anton am Arlberg) oli itävaltalainen, vuoteen 1972 asti maailmancupissa kilpaillut alppihiihtäjä. Hän menestyi parhaiten pujottelussa ja suurpujottelussa, joissa hän voitti yhteensä seitsemän maailmancupin osakilpailua ja sijoittui MM-kilpailuissa parhaimmillaan neljänneksi. Hän voitti maailmancupin kokonaiskilpailun kaudella 1968–1969. Gabl kilpaili arvokisoissa ensimmäisen kerran Grenoblen olympialaisissa 1968, ja siellä hän sijoittui suurpujottelussa yhdeksänneksi, syöksylaskussa 12:nneksi ja keskeytti pujottelukilpailun ensimmäisellä kierroksella. Val Gardenan MM- kilpailuissa 1970 hän sijoittui pujottelussa neljänneksi 0,06 sekuntia pronssimitalistille hävinneenä ja suurpujottelussa viidenneksi 0,25 sekunnin päässä mitalisijasta. Sapporon olympialaisissa 1972 hän keskeytti sekä pujottelussa että suurpujottelussa. Gabl voitti urallaan seitsemän maailmancupin osakilpailua, joista viisi pujottelussa ja kaksi suurpujottelussa. Hän ylsi kolmen parhaan joukkoon 17 kertaa: kymmenen kertaa pujottelussa ja seitsemän kertaa suurpujottelussa. Maailmancupin kokonaiskilpailun hän voitti kaudella 1968–1969, jolloin hän oli paras pujottelucupissa ja kolmas suurpujottelucupissa. Kaudella 1967–1968 hän sijoittui pujottelucupissa toiseksi, suurpujottelucupissa neljänneksi ja yhteispisteissä seitsemänneksi. Kaudella 1970–1971 hän oli suurpujottelucupissa neljäs, pujottelucupissa kahdeksas ja yhteispisteissä yhdeksäs. Gabl kuoli lumivyöryssä tammikuussa 1976. == Maailmancupin osakilpailuvoitot == Päivä Paikka Laji 11\. tammikuuta 1968 Grindelwald pujottelu 5\. huhtikuuta 1968 Heavenly Valley suurpujottelu 6\. huhtikuuta 1968 Heavenly Valley pujottelu 4\. tammikuuta 1969 Oberstaufen pujottelu 7\. tammikuuta 1969 Grindelwald pujottelu 16\. helmikuuta 1969 Vysoké Tatry pujottelu 17\. helmikuuta 1969 Vysoké Tatry suurpujottelu == Lähteet == Luokka:Itävaltalaiset alppihiihtäjät Luokka:Vuonna 1948 syntyneet Luokka:Vuonna 1976 kuolleet
Etyylibutyyliketoni

Etyylibutyyliketoni eli 3-heptanoni on ketoneihin kuuluva orgaaninen yhdiste, jonka molekyylikaava on C7H14O. Se on väritön tai aavistuksen kellertävä neste, jolla on hedelmäinen tuoksu. Se liukenee niukasti veteen, mutta helposti useisiin orgaanisiin liuottimiin. Sitä käytetään parfyymeissa ja hajusteissa, liuottimena selluloosalle, nitroselluloosalle ja vinyylihartseille, sekä orgaanisten synteesien lähtöaineena.Hardo Siegel , Manfred Eggersdorfer. "Ketones" Ullmann's Encyclopedia of Industrial Chemistry. doi 10.1002/14356007.a15_077 ISBN 9783527306732 ==Valmistus== Etyylibutyyliketonia valmistetaan antamalla propanaalin reagoida metyylietyyliketonin kanssa. Kondensaatioreaktiossa syntyy hepta-3-en-3-onia, joka vedytetään etyylibutyyliketoniksi. :CH3CH2CHO + CH3C(O)CH2CH3 -> CH3CH2C(O)CHCHCH2CH3 + H2O :CH3CH2C(O)CHCHCH2CH3 + H2 -> CH3CH2C(O)CH2CH2CH2CH3 ==Lähteet== ==Aiheesta muualla== * PubChem: 3-Heptanone * ChemSpider: 2545 Luokka:Ketonit
Nicolas Burtin

Nicolas Burtin (s. 15. tammikuuta 1972) on ranskalainen, vuosina 1993–2006 maailmancupissa kilpaillut alppihiihtäjä. Hän menestyi parhaiten syöksylaskussa, jossa hän voitti yhden maailmancupin osakilpailun ja sijoittui olympialaisissa kuudenneksi. Burtin sijoittui nuorten maailmanmestaruuskilpailuissa syöksylaskussa 11:nneksi vuonna 1990. Lillehammerin olympialaisissa 1994 hän sijoittui syöksylaskussa jaetulle kuudennelle sijalle ja supersuurpujottelussa 31:nneksi. Naganon olympialaisissa 1998 hänen syöksylaskusuorituksensa päättyi keskeytykseen. MM- kilpailujen syöksylaskussa hän sijoittui 23:nneksi sekä St. Antonissa 2001 että St. Moritzissa 2003. Burtin voitti urallaan yhden maailmancupin syöksylaskun osakilpailun, Norjan Kvitfjellissä maaliskuussa 1998. Saman vuoden tammikuussa hän saavutti uransa kolme muuta palkintosijaa, kun hän sijoittui toiseksi Wengenissä, Kitzbühelissä ja Garmisch-Partenkirchenissä. Hän sijoittui maailmancupin kokonaiskilpailussa 16:nneksi ja syöksylaskucupissa kolmanneksi kaudella 1997–1998. Nicolas Burtinin veli Raphaël Burtin on myös olympialaisissa kilpaillut alppihiihtäjä. == Maailmancupin osakilpailuvoitot == Päivä Paikka Laji 7\. maaliskuuta 1998 Kvitfjell syöksylasku == Lähteet == Luokka:Ranskalaiset alppihiihtäjät Luokka:Vuonna 1972 syntyneet Luokka:Elävät henkilöt
Nokkaripsimonni

Nokkaripsimonni (Synodontis xiphias) on ripsimonneihin kuuluva kalalaji. Lajia tavataan uhanalaisena Afrikasta. ==Koko ja ulkonäkö== Nokkaripsimonni on heimonsa lajeista kookkain ja voi saavuttaa jopa 67-80 cm:n pituuden. Lajin pää on litteähkö ja kuonossa on viiksisäipari, joka voi olla haarautunut. Kalan selkä- ja rintaevien ensimmäinen ruoto on jäykkä ja piikikäs. Selässä on myös rasvaevä. Nokkaripsimonnin ruumiin pohjaväri on ruskea ja siinä on pieniä pilkkuja. ==Levinneisyys ja elintavat== Nokkaripsimonnia tavataan vain Nigerjoesta Nigeriasta. Se elää jokien suvantopaikoissa. Nokkaripsimonni luokitellaan äärimmäisen uhanalaiseksi. Suurin uhka kannalle on elinympäristön saastuminen öljynporauksen vuoksi. Lajia myös kalastetaan paikallisesti. ==Lähteet== Luokka:Ripsimonnit Luokka:Uhanalaiset kalat
Jernej Koblar

Jernej Koblar (s. 30. syyskuuta 1971 Jesenice, Jugoslavia) on slovenialainen, vuosina 1992–2003 maailmancupissa kilpaillut alppihiihtäjä. Hän ylsi kahdesti niin maailmancupissa kuin arvokilpailuissakin kymmenen parhaan joukkoon. Koblarin ensimmäiset arvokilpailut olivat Lillehammerin olympialaiset 1994, ja siellä hän sijoittui suurpujottelussa 22:nneksi ja supersuurpujottelussa 29:nneksi. Sierra Nevadan MM-kilpailuissa 1996 hän sijoittui alppiyhdistetyssä 12:nneksi, supersuurpujottelussa 28:nneksi ja syöksylaskussa 40:nneksi sekä keskeytti suurpujottelun toisella kierroksella. Sestrieren MM-kilpailuissa 1997 hän saavutti uransa parhaan MM-sijoituksen ollessaan alppiyhdistetyssä kymmenes, ja lisäksi hän sijoittui suurpujottelussa 14:nneksi ja supersuurpujottelussa 16:nneksi. Naganon olympialaisissa 1998 hän oli supersuurpujottelussa 17:s, syöksylaskussa 20:s ja suurpujottelussa 22:s. Koblar sijoittui Vailin MM-kilpailuissa 1999 syöksylaskussa 31:nneksi sekä keskeytti supersuurpujottelussa ja suurpujottelussa. St. Antonin MM- kilpailuissa 2001 hän oli supersuurpujottelussa 15:s ja suurpujottelussa 18:s. Salt Lake Cityn olympialaisissa 2002 hän ylsi uransa parhaaseen arvokisasaavutukseen alppiyhdistetyn yhdeksännellä sijallaan. Supersuurpujottelussa hän oli 15:s, suurpujottelussa 18:s ja syöksylaskussa 33:s. Koblarin parhaat maailmancupsijoitukset olivat kahdeksas sija Sierra Nevadan supersuurpujottelussa maaliskuussa 1999 ja kymmenes sija Garmisch- Partenkirchenin supersuurpujottelussa tammikuussa 2001. Hän sijoittui maailmancupin kokonaiskilpailussa parhaimmillaan 64:nneksi kaudella 2000–2001. Supersuurpujottelucupin pisteissä hän oli parhaimmillaan 17:s kaudella 1998–1999. Koblar avioitui ampumahiihtäjä Andreja Grašičin kanssa. == Lähteet == Luokka:Slovenialaiset alppihiihtäjät Luokka:Vuonna 1971 syntyneet Luokka:Elävät henkilöt
Syvä uni

Syvä uni on unen vaihe. Se ilmenee nopeasti nukahtamisen jälkeen tulevan kevyen univaiheen jälkeen. Syvästä unesta ihmistä on vaikeaa saada hereille, sillä aistinelimiin tulevat ulkoiset ärsykkeet eivät tavoita aivoja. https://www.terveyskirjasto.fi/lis00204 Syvän unen aikana erittyy kasvuhormonia ja oppiminen tehostuu. Syvää unta ilmenee eniten ensimmäisen viiden unitunnin aikana ja sitä on noin neljäsosa aikuisen yöunesta. https://www.apteekki.fi/terveydeksi/uutiset/tunnetko-unen-vaiheet.html == Lähteet == Luokka:Uni
Andrej Križaj

Andrej Križaj (s. 11. syyskuuta 1986 Jesenice, Jugoslavia) on slovenialainen, vuosina 2006–2012 maailmancupissa kilpaillut alppihiihtäjä. Hän sijoittui maailmancupissa parhaimmillaan 19:nneksi Val Gardenan supersuurpujottelussa joulukuussa 2009. Križaj sijoittui nuorten maailmanmestaruuskilpailuissa 2005 neljänneksi supersuurpujottelussa, 11:nneksi syöksylaskussa ja 12:nneksi suurpujottelussa. Vuoden 2006 nuorten MM-kilpailuissa hänen kaikki neljä suoritustaan päättyivät keskeytykseen. Vancouverin olympialaisissa 2010 hän oli suurpujottelussa 33:s ja syöksylaskussa 37:s. Supersuurpujottelussa hänet hylättiin ja alppiyhdistetyssä hän keskeytti. Garmisch-Partenkirchenin MM- kilpailuissa 2011 Križaj keskeytti supersuurpujottelussa. == Lähteet == Luokka:Slovenialaiset alppihiihtäjät Luokka:Vuonna 1986 syntyneet Luokka:Elävät henkilöt
Sulfidimineraali

Sulfidimineraalit ovat mineraaleja, jotka koostuvat ensisijassa rikin yhdisteistä, tyypillisesti sulfidi- (S2-) tai persulfidi-anioneista (S22-). Monet sulfidimineraalit ovat tärkeitä malmimineraaleja. Ryhmään kuuluvat myös selenidit, telluridit, antimonidit ja vismutidit. Ulkoisten ominaisuuksien perusteella sulfidimineraaleista voidaan erottaa kiisut, hohteet ja välkkeet. == Tärkeitä tai yleisiä sulfidimineraaleja == === Sulfideja === * Akantiitti Ag2S * Antimonihohde Sb2S3 * Argentiitti Ag2S * Borniitti Cu5FeS4 (kirjava kuparikiisu) * Kovelliini CuS * Kuparihohde Cu2S * Kuparikiisu CuFeS2 * Lyijyhohde PbS * Magneettikiisu Fe1−xS * Markasiitti FeS2 (vesikiisu) * Milleriitti NiS * Molybdeenihohde MoS2 * Orpimentti As2S3 * Pentlandiitti (Fe,Ni)9S8 * Realgaari AsS * Rikkikiisu FeS2 (katinkulta) * Sinkkivälke ZnS * Sinooperi HgS * Vismuttihohde Bi2S3 === Sulfarsenideja === * Arseenikiisu FeAsS * Gersdorffiitti NiAsS * Kobolttihohde (Co,Fe)AsS === Sulfosuolat === * Bournoniitti PbCuSbS3 * Jamesoniitti Pb4FeSb6S14 * Proustiitti Ag3AsS3 * Pyrargyriitti Ag3SbS3 * Tennantiitti Cu12As4S13 * Tetraedriitti Cu12Sb4S13 == Kuvia == Pyrite elbe.jpg|Pyriitti Stibnite-150558.jpg|Antimonihohde Realgar-229713.jpg|Realgaari *
Kanariansaarten parlamentti

Kanariansaarten parlamentti on Kanariansaarten lainsäädäntöelin. Parlamentissa on tällä hetkellä 70 edustajaa. == Lähteet == * https://www.parcan.es/composicion/listapleno.py * http://www.rtvc.es/noticias/el-psoe-gana-las-elecciones-segun-sondeo-de- rtvc-199158.aspx#.YKeTU6gzZPY Luokka:Kanariansaaret Luokka:Espanjan alueparlamentit
Aarne Alaja

Aarne Olavi Alaja (vuoteen 1935 Alander, 20. toukokuuta 1912 Längelmäki – 26. syyskuuta 1942 Malgobek) oli suomalainen yleisurheilija, joka toisen maailmansodan aikana kuului Waffen-SS-joukkoihin. Tampereen Pyrinnön juoksijana Alaja voitti vuonna 1937 SM-viestien 4 × 800 metrin matkalla pronssia ja oli 4 × 1 500 metrin matkalla neljäs. Kalevan kisoissa vuonna 1939 Alander oli 800 metrillä seitsemäs. Ammatiltaan Alaja oli radioteknikko ja sotilasarvoltaan vääpeli. Hän osallistui talvisodassa (6.VK/6.RPr.) Summan ja Viipurin taisteluihin. Jatkosodan alla Alander liittyi vapaaehtoisena SS- joukkoihin ja matkasi neljännessä ryhmässä Vaasasta Danzigiin, jonne saapui 8. kesäkuuta 1941. Alaja osana suomalaista SS-pataljoonaa osallistui taisteluihin nykyisten Puolan ja Ukrainan alueilla. Vuoden 1942 alkupuoliskolla suomalaispataljoona siirtyi Kaukasuksen alueelle. Alaja kaatui Malgobekin alueen taistelussa Itä-Kaukasuksella syyskuussa 1942. == Lähteet == == Aiheesta muualla == * Luokka:Suomalaiset SS-sotilaat Luokka:Suomalaiset keskimatkojen juoksijat Luokka:Suomalaiset toisessa maailmansodassa kaatuneet Luokka:Vuonna 1912 syntyneet Luokka:Vuonna 1942 kuolleet
Sándor Kányádi

Sándor Kányádi (1929 Nagygalambfalva, nyk. Romania – 2018 Budapest, UnkariKányádi Sándor, Petőfi Irodalmi Múzeum, viitattu 21.5.2021 ) oli Romanian unkarilaiseen vähemistöön kuulunut runoilija. Kányádi kuului toisen maailmansodan jälkeiseen runoilijasukupolveen, joka ihaili uudistuksia ja kehitystä. Sävy muuttui kuitenkin myöhemmin katkeraksi hänen tulkitessaan vähemmistökansansa tilaa ja tuntoja. Kányádi kirjoitti myös lapsille. ==Suomennetut teokset== * Shamaanilintu, toim. ja kääntäneet Anna-Liisa Alanko, Raija Hämäläinen, Ádám Törpényi Szabó. Joensuu, 1983. * On seutuja: runoja ja runoelmia, suom. ja toim. Hannu Launonen ja Béla Jávorszky, WSOY 1996 ISBN 951-0-21319-5 ==Lähteet== ==Aiheesta muualla== Luokka:Unkarilaiset runoilijat Luokka:Vuonna 1929 syntyneet Luokka:Vuonna 2018 kuolleet
Solveig Pedersen

Solveig Pedersen (s. 6. syyskuuta 1965 Kristiansand) on norjalainen maastohiihtäjä, viestin olympia- ja MM-mitalisti. Hän on pituudeltaan 174 cm. Pedersen saavutti nuorten MM-kilpailuissa Kuopiossa 1983 hopeaa 3 × 5 kilometrin viestissä. Hän sijoittui 1991 Val di Fiemmen MM-kilpailuissa 15 kilometrin perinteisen hiihtotavan kilpailussa neljänneksi, 5 kilometrin perinteisen kilpailussa kahdeksanneksi ja 30 kilometrin vapaan hiihtotavan kilpailussa 20:nneksi. 4 × 5 kilometrin viestissä hän hiihti avausosuuden Norjan hopeajoukkueessa. Pedersen hiihti jälleen ensimmäisen osuuden Norjan saavuttaessa viestihopeaa Albertvillen olympialaisissa 1992. Hän sijoittui samoissa kilpailuissa 5 kilometrin perinteisen hiihtotavan kilpailussa kahdeksanneksi, takaa-ajokilpailussa 15:nneksi ja 15 kilometrin perinteisen kilpailussa 20:nneksi. Pedersen saavutti ainoan maailmancupin palkintosijansa oltuaan kolmas Klingenthalin 15 kilometrin perinteisen hiihtotavan kilpailussa tammikuussa 1991. Kymmenen parhaan joukkoon hän sijoittui kaikkiaan 11 kertaa. Maailmancupin kokonaiskilpailussa hän oli kymmenes kaudella 1990–1991. Pedersen saavutti Norjan-mestaruuskilpailuissa neljä hopea- ja kolme pronssimitalia vuosina 1986−1992. == Lähteet == Luokka:Norjalaiset maastohiihtäjät Luokka:Norjalaiset olympiamitalistit Luokka:Vuonna 1965 syntyneet Luokka:Elävät henkilöt
Villa Gustafsberg

Villa Gustafsberg on historiallinen puuhuvila Turun Ruissalossa. Rakennus on valmistunut vuonna 1884 kauppaneuvos Gustaf Albert Petreliuksen kesähuvilaksi. Nykyisin rakennus tontteineen on Turun kaupungin omistuksessa. Kaupunki vuokraa tonttia yksityiselle taholle. == Historia ja arkkitehtuuri == Venäjän keisarin luovutettua Ruissalon saaren Turun kaupungille 1800-luvun puolessa välissä alettiin saareen rakentaa kauniita huvilarakennuksia. Villa Gustafsberg valmistui vuonna 1884 ja sen on suunnitellut arkkitehti Hugo Neuman. Villa Gustafsbergin hirsirakenteinen huvila on vuorattu laudoilla ja julkisivut ovat maalattu valkeaksi vaaleanpunaisilla yksityiskohdilla. 300-neliöinen puuhuvila sijaitsee 8 000-neliöisellä tontilla. Huvila on tunnettu koristeellisista lehtisahauksistaan ja lautarakenteista. Rakennuksen kuistin ikkunat ovat koristeltu värillisillä laseilla. == Lähteet == Luokka:Turun suojellut rakennukset Luokka:Suomen 1800-luvulla rakennetut rakennukset ja rakennelmat Luokka:Huvilat Luokka:Ruissalo
Luettelo Sándor Kányádin suomennetusta tuotannosta

Tämä on luettelo Sándor Kányádin suomennetusta tuotannosta. ==Suomennetut teokset== * Shamaanilintu, toim. ja kääntäneet Anna-Liisa Alanko, Raija Hämäläinen, Ádám Törpényi Szabó. Joensuu, 1983. * On seutuja: runoja ja runoelmia, suom. ja toim. Hannu Launonen ja Béla Jávorszky, WSOY 1996 ISBN 951-0-21319-5 ===Suomennetut runot=== ;LähdeSándor Kányádi, Luettelo suomennetuista runoista, Linkki maailman runouteen, Runotietokanta, Lahden kaupunginkirjasto. Päivitetty 17.5.2021, viitattu 21.5.2021 * Teoksessa: Anna- Maija Raittila, Valvo meissä, satakieli: runoja ja runosuomennoksia, Helsinki: Kirjayhtymä 1990 ISBN 951-26-3430-9 ** Avaruuskoekielto ** Eräs joulumuunnelma ** Erään vanhuksen viimeinen huokaus ** Ikuinen paimen ** Jos hän aavistaisi ** Joukkohautavirsi ** Kokoontumisvapaus sulkumerkkeineen ** Kulunein sanoin ** Kynsiin piirrettyjä säkeitä ** Maalari ** N. Stanescun jäähyväiset ** On seutuja ** Saarnaajan kirjan 1. luvun 9. säe ** Sanovat ** Satu kirjoituskoneesta ** Seppele ** Totetumaton tapaaminen János Pilinszkyn kanssa ** Varjokuva * Teoksessa: Puulta puulle: unkarilaisen vähemmistön nykylyriikkaa Transilvaniasta, suom. ja toim. Hannu Launonen ja Béla Jávorszky, WSOY 1985 ISBN 951-0-12710-8 ** Eedenin portilla ** Ensimmäisen lyönnin jälkeen ** Juoppo Agamemnon ** Kirjanmerkki ** Niin tulen kuolemaan ** Oikaisu ** Olisi vielä ** On seutuja ** Prometheus ** Pullopostia: Albert Camus'n muistolle ** Puulta puulle ** Pystysuorat hevoset ** Sota ** Talon edessä koko yön ** Talvimaisema junasta ** Tunteellinen runo ** Vainajain päivä Wienissä: Kerran sinutkin punotaan ** Vainajain päivä Wienissä: Sen jälkeen ei mitään odotettavissa ** Vainajain päivä Wienissä: Toinen kesäkuuta tuhatyhdeksänsataaneljäkymmentäneljä ** Valta ** Vernissage ** Ylösnousemuksen jälkeen * Teoksessa: Maailman runosydän, toim. Hannu Tarmio; Janne Tarmio, WSOY Helsinki 1998 ISBN 951-0-22134-1 Kányádin runojen suomentajat: Hannu Launonen ja Béla Jávorszky ** Koruton laulu ** Psalmi 90: Sinä annat ihmisten tulla maaksi jälleen ** Niin tulen kuolemaan ** Talon edessä koko yön * Teoksessa: Maalliset mantrat, Tommy Tabermann, Helsinki: WSOY 2000 ISBN 951-0-24999-8 Kányádin runojen suomentajat: Hannu Launonen ja Béla Jávorszky ** Eedenin portilla ** Olisi vielä ** On seutuja ** Sitten * Julkaisussa: Kerberos 2008: 2, Runot suom. Tuula Komsi ** Hevonen ja ratsastaja ** Joku kulkee puiden kukkulaa ** Kulunein sanoin ** Rippeet ** Neljän säikyn rivin kapinapahanen * Julkaisussa: Parnasso, Runojen suomentajat: Hannu Launonen ja Béla Jávorszky, ** Prometheus (Prométheusz), julkaisussa: Parnasso 1983; nro 8 ** Pullopostia: Albert Camusin muistolle (Palackposta), julkaisussa: Parnasso 1983; nro 8 ** Puulta puulle, julkaisussa: Parnasso 1983; nro 8 ** Talvimaisema junasta (Téli táj vonatból), julkaisussa: Parnasso 1983; nro 8 ** Vainajain päivä Wienissä, Julkaisussa: Parnasso 1996; nro 2 ** Vernissage, julkaisussa: Parnasso 1983; nro 8 ** Ylösnousemuksen jälkeen, julkaisussa: Parnasso 1983; nro 8 ==Lähteet== Luokka:Luettelot kirjoista
Heinricius

Heinricius on muun muassa seuraavien suomalaisten henkilöiden sukunimi: * Gabriel Heinricius (n. 1710–1785), matematiikan ja fysiikan dosentti ja professorin arvonimen saanut * Gustaf Heinricius (1853–1915), lääkäri, Helsingin yliopiston professori ja kulttuurihistorioitsija * Ivar Heinricius (1848–1909), Venäjän keisarillisessa armeijassa palvellut kenraalimajuri, Gustaf Heinriciuksen veli * Petter August Heinricius (1863–1937), vakuutusmatemaatikko ja Kauppakorkeakoulun professori * Sigrid Heinricius (1879–1925), toimittaja ja kirjailija.
Aleksandr Akimov

Aleksandr Fjodorovitš Akimov (, 6. toukokuuta 1953 – 11. toukokuuta 1986) oli neuvostoliittolainen insinööri, joka toimi Tšernobylin ydinvoimalan nelosreaktorin yövuoron esimiehenä onnettomuusyönä. == Elämä == Aleksandr Akimov syntyi 6. toukokuuta 1953 Novosibirskissä, Venäjän SFSR:ssä, Neuvostoliitossa. Hän valmistui Moskovan sähkötekniikan instituutista lämpö- ja sähköprosessien suunnittelun ja automaation insinööriksi vuonna 1976. Akimov aloitti työt Tšernobylin ydinvoimalassa syyskuussa 1979. Ensimmäisinä vuosina hän toimi turbiinisalin vuoropäällikkönä ja oli vastaavana insinöörinä turbiiniosalla. 10. heinäkuuta 1984 hänet nimitettiin ydinvoimalan neljännen reaktorin vuoropäälliköksi. == Tšernobylin onnettomuus == Yöllä 26. huhtikuuta 1986 Akimov oli nelosreaktorissa vuoropäällikkönä. Reaktorin tehoa oli laskettu päivän mittaan normaalista 3200 megawatin tehosta noin 1600 megawattiin. Akimov tunsi epäluuloa koetta kohtaan. Hän ei tarkalleen tiennyt, mitä edellinen vuoro oli tehnyt. Hän oli käyttöinsinööri, ilman ydinfyysikon koulutusta ja osaamista. Osin tästä syystä koetta oli määrätty valvomaan Anatoli Djatlov, joka toimi voimalan pääinsinöörinä. Akimov tiesi, että grafiittihidasteisessa RBMK-tyyppisessä reaktorissa oli sellainen ominaispiirre, että sen tehon laskiessa tarpeeksi alas (noin 700 megawatin luokkaan) se muuttuu epävakaaksi. Tästä syystä hän kieltäytyi jatkamasta koetta reaktorin epävakaan tilan vuoksi, mutta Djatlov päätti toisin. Tehon pitkittynyt pienentäminen oli saattanut reaktorin "myrkytettyyn" tilaan, jolloin ksenon ei enää palanut normaalisti pois, vaan sitä kertyi ytimeen. Tämä johti lopulta reaktorin pysähtymiseen. Yhdessä Leonid Toptunovin kanssa Akimov ryhtyi nostamaan reaktorin tehoa nostamalla säätösauvoja, mikä johti lopulta reaktorin potentiaalisesti vaaralliseen tilaan operaattoreiden tietämättä. Teho lähti jyrkkään ja hallitsemattomaan nousuun. Akimov painoi AZ-5-pikasulkupainiketta kellon ollessa 1.23.40. Reaktorin pysäyttävät säätösauvat alkoivat laskeutua reaktoriin 40 senttimetrin sekuntivauhdilla. Tuskastuttavan hitaasti, sillä reaktorin ytimeen olisi matkaa vielä seitsemän metriä. Säätösauvat syrjäyttivät veden ja jäljelle jäänyt vähäinen vesi höyrystyi välittömästi. Tämä kiihdytti reaktiota entisestään, jolloin reaktorin teho nousi valtavaksi ja se räjähti. Akimov ryhmineen työskenteli aamuun asti yrittäen pumpata vettä paljastuneeseen reaktorin ytimeen. Akimov ja Toptunov altistuivat tappavalle määrälle säteilyä. Heidät kuljetettiin Moskovaan sairaalaan numero 6. Akimov totesi toistuvasti kuolemaansa saakka: ”Tein kaiken oikein. En ymmärrä miksi se tapahtui.” Akimov kuoli kaksi viikkoa onnettomuuden jälkeen akuuttiin säteilyoireyhtymään. Hän oli kuollessaan 33-vuotias. == Muistaminen == Ukrainan presidentti Viktor Juštšenko myönsi postuumisti Akimoville kolmannen luokan Za mužnist -mitalin (’rohkeudesta’) vuonna 2008. Sam Troughton esittää Akimovia onnettomuudesta kertovassa Chernobyl-minisarjassa. == Katso myös == * Valeri Legasov == Lähteet == Luokka:Neuvostoliittolaiset insinöörit Luokka:Vuonna 1953 syntyneet Luokka:Vuonna 1986 kuolleet
Luuhiili

Luuhiili eli luumusta on aktiivihiilenä ja väriaineena käytettävää, eläinten luita kuumentamalla valmistettua jauhetta. Se on himmeän mustaa, kosteutta imevää (hygroskooppista) ainetta, joka sisältää 10 % hiiltä, 78 % kalsiumfosfaattia, 8 % kalsiumkarbonaattia sekä hiukan kosteutta ja muita aineita. Luuhiili on eräs eläinhiili eli eläinjätettä kuumentamalla aikaansaatu hiililaatu. Luuhiiltä valmistettaessa luista erotetaan liha ja rasva ja luut jauhetaan rouheeksi. Luurouhe kuivatislataan eli sitä kuumennetaan ilmattomassa tilassa, jolloin samalla otetaan talteen haihtuvat ainesosat. Raaka-aineesta saadaan 50–60 % valmista tuotetta. Huokoinen luuhiili imee itseensä monia kaasuja ja väriaineita, joten sitä on käytetty erilaisten liuosten puhdistamiseen esimerkiksi sokeriteollisuudessa. Valkaisukykynsä menettäneitä luuhiilirakeita voidaan käyttää lannoitteena kasvintuotannossa. Luumusta on hienoksi jauhettua luuhiiltä, jota on käytetty väriaineena esimerkiksi kenkävoiteissa ja maaleissa. Luumustaa voidaan valmistaa myös hiiltämällä luurouhetta sokerin tai melassin joukossa väkevässä rikkihapossa. Kun epäorgaaniset kalsiumsuolat liuotetaan suolahapolla pois, voidaan valmistaa niin sanottua pariisinmustaa. Pariisinmusta on luuhiilen ja pariisinsiniseksi kutsutun väriaineen seos. == Lähteet == == Aiheesta muualla == *Projekt Runeberg, Tietosanakirja: Luuhiili Luokka:Hiili Luokka:Luut
Ratamo-kirjastot

Ratamo-kirjastot on vuonna 2003 käynnistetty alkujaan neljän, nykyään viiden Uudenmaan tai Kanta-Hämeen kunnan kirjastokimppa. Sen muodostavat Hausjärven, Lopen ja Nurmijärven kunnankirjastot sekä Hyvinkään ja Riihimäen kaupunginkirjastot. Jäsenkirjastojen asiakkaat voivat lainata ja varata lainoja kaikista kirjastokimpan kirjastoista kirjastokortillaan, sekä palauttaa lainansa johonkin kimpan kirjastoista. Ratamo-kirjastoihin kuuluu kahdeksan kiinteää toimipistettä ja kolme kirjastoautoa (tilanne toukokuussa 2021): Kirjaston toimi- pisteen nimi Kunta Osoite Koordinaatit Kuva Lisätietoja (www-sivu) Hakalan kirjasto Hyvinkää Lehmustie 14, 05460 Hyvinkää Hakalan kirjasto, Hyvinkää: Kirjasto Hausjärven kirjasto Hausjärvi Sykärintori (2), 12100 Oitti Hausjärvi: Kirjasto, Hausjärvi: Pääkirjasto Hyvinkään pääkirjasto Hyvinkää Torikatu 5, 05800 Hyvinkää Hyvinkää: Kirjasto Kirjastoauto, Hausjärvi Hausjärvi Sykärintori (2), 12100 Oitti Hausjärvi: Kirjasto, Hausjärvi: Kirjastoauto Kirjastoauto Oiva Nurmijärvi Punamullantie 1, 01900 Nurmijärvi Nurmijärvi: Kirjastojen aukioloajat ja yhteystiedot, Kirjastoauto Oiva Klaukkalan kirjasto Nurmijärvi Kuonomäentie 2, 01800 Klaukkala Nurmijärvi: Kirjastojen aukioloajat ja yhteystiedot Lopen kirjasto Loppi Kauppatie 3, 12700 Loppi Loppi: Kirjasto Lopen kirjastoauto Loppi Kauppatie 3, 12700 Loppi Loppi: Kirjastoauto Nurmijärven pääkirjasto Nurmijärvi Punamullantie 1, 01900 Nurmijärvi Nurmijärvi: Kirjastojen aukioloajat ja yhteystiedot, Kirjasto Rajamäen kirjasto Nurmijärvi Kiljavantie 1, 05200 Rajamäki Nurmijärvi: Kirjastojen aukioloajat ja yhteystiedot Riihimäen kaupunginkirjasto Riihimäki Kauppakatu 16, 11100 Riihimäki Riihimäen kaupunginkirjasto Jäsenkirjastojen ohella osana Ratamo-kirjastojen tietokantaa näkyvät Suomen lasimuseon kirjaston aineistot ja Hyvinkään taidemuseon kirjakokoelma. == Lähteet == Luokka:Suomen kirjastokimpat Luokka:Uusimaa Luokka:Kanta-Häme
Mahadevi Varma

Mahadevi Varma (26. maaliskuuta 1907 Farrukhabad – 11. syyskuuta 1987 Allahabad) oli intialainen hindinkielinen runoilija ja kirjailija. Häntä pidetään yhtenä neljästä pilarista Chhayavaadin aikakauden hindikirjallisuudessa. Häntä on kutsuttu myös nimellä ”Modern Meera”. Runoilija Nirala oli kerran kutsunut häntä ”Saraswatiksi hindikirjallisuuden valtavassa temppelissä”. Varma oli nähnyt Intiaa ennen itsenäisyyttä ja sen jälkeen. Hän oli yksi niistä runoilijoista, jotka työskentelivät Intian laajemman yhteiskunnan hyväksi. Hänen runoutensa lisäksi myös hänen sosiaalinen kohotustyönsä ja hyvinvoinnin kehittämisensä naisten keskuudessa on kuvattu syvästi hänen kirjoituksissaan. Nämä vaikuttivat suuresti lukijoiden lisäksi myös kriitikoihin, erityisesti hänen romaaninsa Deepshikha kautta. == Lähteet == == Aiheesta muualla == Luokka:Intialaiset kirjailijat Luokka:Intialaiset runoilijat Luokka:Vuonna 1907 syntyneet Luokka:Vuonna 1987 kuolleet
Antti Järvinen

Antti Järvinen on suomalainen uransa lopettanut pesäpalloilija. Järvinen pelasi Superpesistä yhdeksän kauden ajan. Järvinen edusti urallaan Superpesiksessä Kiteen Palloa, Haminan Palloilijoita ja Kouvolan Pallonlyöjiä. Hän pelasi sisäpelissä vaihtajana. https://yle.fi/urheilu/3-5948063 Kouvolan Pallonlyöjissä pelatessaan Järvinen saavutti SM-hopean kaudella 2010.https://www.pesis.fi/pesis-info/historia/mitalistit/ Järvinen pelasi urallaan 182 Superpesiksen runkosarjaottelua. Näissä hän löi kaksi kunnaria ja 73 tavallista juoksua, toi 35 juoksua ja keräsi 590 kärkilyöntiä. Järvinen pelasi urallaan 18 Superpesiksen ylempää pudotuspeliottelua. Näissä hän löi kaksi kunnaria ja 19 tavallista juoksua, toi kuusi juoksua ja keräsi 63 kärkilyöntiä. Järvinen pelasi urallaan 42 Superpesiksen karsintasarjan ottelua. Näissä hän löi kaksi kunnaria ja 25 tavallista juoksua, toi 23 juoksua ja keräsi 207 kärkilyöntiä. http://www.pesiksenmaailma.fi/index.php/pelaajakortit?pelaajaid=132&view;=pelaajakortti == Lähteet == Luokka:Suomalaiset pesäpalloilijat Luokka:Syntymävuosi puuttuu Luokka:Elävät henkilöt
Soumpou

Soumpou on maalaiskunta Kayesin alueen Yélimanén piirissä Malissa. Sen keskuskylä Takaba sijaitsee 15 kilometriä Yélimanésta kaakkoon. Kunnassa on 4 900 ja keskuskylässä 1 800 asukasta (vuonna 2009). Soumpoun kunnan pinta-ala on 430,1 neliökilometriä. Se rajoittuu etelässä Yélimanén piirin Tringan, lännessä Guidimen, pohjoisessa Fangan ja idässä Nioron piirin Sandarén kuntiin. Maisemaa leimaavat alangot ja kukkulat. Vesistöistä tärkein on sadeaikaan Kolimbinén suuntaan virtaava Térékolé. Seutu kuuluu Sahelin vyöhykkeeseen. Vuotuinen sademäärä on 400–500 millimetriä. Luonnonvarainen kasvillisuus on pensassavannia. Kuntaan kuuluu viisi kylää. Asukkaat ovat etupäässä soninkeja. Liikenneyhteydet ovat heikot varsinkin sadeaikaan. Asukkaiden pääelinkeinot ovat maanviljely ja karjanhoito. Tärkeimmät viljelykasvit ovat durra, maissi, maapähkinä ja vihannekset. Tuotantoeläimiä ovat naudat, lampaat, vuohet, aasit ja hevoset. Lisäksi harjoitetaan pienimuotoista kaupankäyntiä ja käsityöammatteja. Palveluihin kuuluvat kolme alakoulua, viisi koraanikoulua ja Takaban terveyskeskus. Vesihuolto kattaa 100 prosenttia tarpeesta. ==Lähteet== Luokka:Malin kunnat Luokka:Yélimanén piiri
Santa Fe Depot (San Diego)

Santa Fe Depot on rautatieasema San Diegossa Yhdysvalloissa. Asema on ollut National Register of Historic Places -kohde 4. helmikuuta 1972 alkaen. == Lähteet == Luokka:San Diegon rakennukset ja rakennelmat Luokka:Yhdysvaltain rautatieliikennepaikat Luokka:National Register of Historic Places -kohteet Kaliforniassa
Marekaffo

Marekaffo on maalaiskunta Kayesin alueen Yélimanén piirissä Malissa. Sen keskuskylä Dogofiry sijaitsee Kolimbinéjoen varrella 45 kilometriä Yélimanésta kaakkoon. Kunnassa on 5 300 ja keskuskylässä 3 400 asukasta (vuonna 2009). Marekaffon kunnan pinta-ala on 130,1 neliökilometriä. Se rajoittuu lännessä Yélimanén piirin Konsigan, pohjoisessa Diafounou Diongagan ja lännessä Diafounou Goryn sekä etelässä Kayesin piirin Séro Diamanoun kuntiin. Alue on pinnanmuodostukseltaan lähinnä tasankoa. Seutu kuuluu Sahelin vyöhykkeeseen. Vuotuinen sademäärä on 450–550 millimetriä. Luonnonvarainen kasvillisuus on pensassavannia. Kuntaan kuuluu kolme kylää. Asukkaat ovat etupäässä soninkeja. Dogofiryn kautta kulkee Nioron ja Kayesin välinen maantie RN23. Asukkaiden pääelinkeinot ovat maanviljely ja karjanhoito. Tärkeimmät viljelykasvit ovat durra, maissi, maapähkinä, lehmänpapu, okra, riisi ja vihannekset. Tuotantoeläimiä ovat naudat, lampaat, vuohet, aasit ja hevoset. Lisäksi harjoitetaan kaupankäyntiä ja käsityöammatteja. Dogofiryssa pidetään viikoittaiset markkinat. Palveluihin kuuluvat alakoulut, koraanikolut ja Dogofiryn terveyskeskus. Vesihuolto kattaa 79 prosenttia tarpeesta. ==Lähteet== Luokka:Malin kunnat Luokka:Yélimanén piiri
Eva Nordmark

Eva Marie Nordmark (os. Persson, aiemmin Persson Sellin; s. 21. helmikuuta 1971 Luulaja) on ruotsalainen sosiaalidemokraattisen puolueen poliitikko ja ammattiyhdistysjohtaja. Hän toimi Ruotsin työmarkkinaministerinä vuosina 2019–2022. ==Elämä ja ura== Nordmark on syntynyt vuonna 1971. Hän valmistui ylioppilaaksi yhteiskuntapainotteiselta linjalta vuonna 1990. Vuosina 1992–94 hän opiskeli valtio-oppia Luulajan teknillisessä yliopistossa. Vuosina 1995–98 hän toimi kansanedustajana valtiopäivillä ja vuosina 1992–99 kunnanvaltuutettuna Luulajassa. Vuosina 1999–2004 hän oli ammattiliitto SKTF:n toiminnanjohtaja Luulajassa, ja vuosina 2004–11 koko ammattiliiton puheenjohtaja. Vuosina 2011–19 hän puolestaan toimi ammattiliitto TCO:n puheenjohtajana. Syksyllä 2019 hänet valittiin Ruotsin työmarkkinaministeriksi Stefan Löfvenin johtamaan hallitukseen. Vuonna 2018 hänelle myönnettiin ranskalaisen Ordre National du Mérite -ansioritarikunnan kunniamerkki hänen työstään naisten oikeuksien, sosiaalisen dialogin ja korkeakoulutuksen puolesta. ==Yksityiselämä== Nordmark on naimisissa ja hänellä on kaksi lasta. ==Lähteet== ==Aiheesta muualla== * Eva Nordmark Ruotsin valtiopäivien verkkosivuilla * Eva Nordmark Ruotsin hallituksen verkkosivuilla Luokka:Vuonna 1971 syntyneet Luokka:Ruotsin sosiaalidemokraattisen työväenpuolueen poliitikot Luokka:Ruotsin ministerit Luokka:Elävät henkilöt
Katri Norrlin

Katri Norrlin on suomalainen musiikkitoimittaja, juontaja ja kirjailija. Norrlin työskentelee YleX:llä musiikkitoimittajana. Hän tuottaa musiikkijournalismia YouTubessa YleX: Katri Norrlin -nimiselle kanavalleen. Hän juontaa myös YouTubessa ja Yle Areenassa julkaistua YleX Nosteessa -musiikkirealitysarjaa. Aiemmin Norrlin juonsi Uuden musiikin viikko -nimistä radio-ohjelmaa YleX:llä. Into Kustannus julkaisi Norrlinin yhdessä Nelli Kentän kanssa kirjoittaman Vitun ruma -kirjan 15. kesäkuuta 2021. Kirjan teemana on sosiaalisen median luomat ulkonäköpaineet. Katri Norrlin on ollut ehdolla Musiikki & Media -musiikkialan tapahtuman Industry Awards -gaalassa vuoden mediapersoonaksi ja vuoden toimittajaksi. Norrlin on ollut myös osa Uuden Musiikin Kilpailun ammattilaisraatia, joka valitsee kilpailussa finaaliin pääsevät kappaleet. Hän myös jakoi Suomen pisteet vuoden 2021 Eurovision laulukilpailun finaalissa. == Lähteet == Luokka:Elävät henkilöt Luokka:Suomalaiset toimittajat Luokka:Suomalaiset juontajat Luokka:Suomalaiset kirjailijat Luokka:Syntymävuosi puuttuu
M. Karagátsis

Dimítrios Rodópoulos (), paremmin tunnettu kirjailijanimellään M. (Mítia) Karagátsis () (1908 Ateena, Kreikka – 1960 Ateena, Kreikka), oli kreikkalainen kirjailija. Karagátsisin tunnetuimpia teoksia on Junkermann (1933), joka kertoo Tampereelta kotoisin olevasta Venäjän armeijan ratsumestarista Junkermannista. Seikkailujen jälkeen Junkermann päätyy Kreikkaan pankkiiriksi mutta palaa lopuksi kotikaupunkiinsa Tampereelle. Kirja on Kreikassa edelleen suosittu, ja siitä on tehty menestysnäytelmäkin. Björn Forsén nostaa kirjan yhteydessä esiin F. Scott Fitzgeraldin teokset Kultahattu ja Yö on hellä, joissa hän näkee yhtymäkohtia. Fitzgerald ei ollut tuolloin tunnettu Kreikassa eikä Karagátsis juuri osannut englantia, mutta Karagátsis on saattanut kuulla hänestä tuttaviltaan, tai sitten taustalla on saattanut olla aikakauden yhtenäinen ajatusmaailma. == Lähteet == == Aiheesta muualla == Luokka:Kreikkalaiset kirjailijat Luokka:Vuonna 1908 syntyneet Luokka:Vuonna 1960 kuolleet
Constantin Runo Georg von Schoultz

Constantin (Konstantin) Runo Georg von Schoultz (19. tammikuuta 1866 Vladimir Venäjä – 27. kesäkuuta 1907 Helsinki) oli suomalainen insinööri ja valtiopäivämies. Ylioppilasmatrikkeli 1853–1899: Von Schoultz Konstantin Runo Georg Viitattu 21.5.2021. Von Schoultzin vanhemmat olivat rautatieinsinsinööri, kollegineuvos Karl Fredrik Sebastian von Schoultz ja Marie Henriette Florence von Schoultz ja puoliso vuodesta 1896 Ingrid Elisabet Idestam. Von Schoultz tuli ylioppilaaksi Helsingissä 1887 ja opiskeli vuoriteknistä ja metallurgian alaa Helsingissä ja Tukholmassa. Hän toimi insinöörinä kenttätykistön varikolla 1889–1906 ja työskenteli myös useissa rauta- ja terästehtaissa Venäjällä. Suomen teollisuudenharjoittajien keskinäisen palovakuutusyhtiön matkatarkastaja hän oli vuodesta 1902. Von Schoultz oli aatelissäädyssä edustaja valtiopäivillä 1904–1905 ja 1905–1906.Förteckning öfver Finlands till landtdagen i Helsingfors år 1904–1905 församlade Ridderskap och Adel. Protokoll förda hos Finlands Ridderskap och Adel vid Landtdagen år 1904–1905. Andra häftet. Helsingfors: Helsingfors Centraltryckeri, 1905, ss. 795-804.Förteckning öfver Finlands till urtima landtdagen i Helsingfors år 1905–1906 församlade Ridderskap och Adel. Protokoll förda hos Finlands Ridderskap och Adel vid Landtdagen år 1905–1906. Andra häftet. Helsingfors: Helsingfors Centraltryckeri, 1907, ss. 945-954. ==Lähteet== Luokka:Suomalaiset insinöörit Luokka:Suomalaiset aateliset Luokka:Suomen suuriruhtinaskunnan aatelissäädyn valtiopäivämiehet Luokka:Vuonna 1866 syntyneet Luokka:Vuonna 1907 kuolleet
Arvid Michael af Schultén

Arvid Michael (Mikael) af Schultén (15. syyskuuta 1861 Piikkiö – 7. tammikuuta 1909 Helsinki) oli suomalainen vapaaherra, toimittaja, tilanomistaja ja valtiopäivämies.Ylioppilasmatrikkeli 1853–1899: Af Schultén Arvid Mikael Viitattu 21.5.2021. Af Schulténin vanhemmat olivat todellinen valtioneuvos, vapaaherra Otto Reinhold af Schultén ja Naema Aurora von Haartman. Af Schultén tuli ylioppilaaksi Helsingissä 1880 ja työskenteli Nya Pressenin toimittajana, mutta oli myös tilanomistaja Nauvossa. Hänet tunnettiin lisäksi teatterikriitikkona. Af Schultén oli aatelissäädyssä edustaja valtiopäivillä 1894 ja 1905–1906.Förteckning öfver Finlands till landtdagen i Helsingfors år 1894 församlade Ridderskap och Adel. Protokoll förda hos Finlands Ridderskap och Adel vid Landtdagen 1894. Tredje delen. Helsingfors: Helsingfors Central- Tryckeri, 1895, ss. 1537-1544.Förteckning öfver Finlands till urtima landtdagen i Helsingfors år 1905–1906 församlade Ridderskap och Adel. Protokoll förda hos Finlands Ridderskap och Adel vid Landtdagen år 1905–1906. Andra häftet. Helsingfors: Helsingfors Centraltryckeri, 1907, ss. 945-954. ==Lähteet== Luokka:Suomalaiset toimittajat Luokka:Suomalaiset teatterikriitikot Luokka:Suomalaiset maanviljelijät Luokka:Suomalaiset aateliset Luokka:Suomen suuriruhtinaskunnan aatelissäädyn valtiopäivämiehet Luokka:Vuonna 1861 syntyneet Luokka:Vuonna 1909 kuolleet
Adriana Krnáčová

Adriana Krnáčová (s. 26. syyskuuta 1960 Bratislava) on tšekkiläinen poliitikko, joka toimi Prahan pormestarina vuosina 2014–2018. Aikaisemmin hän toimi Transparency Internationalin Tšekin yksikön johtajana. Hän edusti ANO 2011 -puoluetta ja oli valituksi tullessaan ensimmäinen nainen Prahan pormestarina. ANO 2011 kampanjoi Prahassa korruptionvastaisuudellaan, mikä saattoi auttaa Transparency International -taustaisen Krnáčován valinnan taustalla. Hänet äänestettiin virkaan niukalla enemmistöllä, 65 valtuutetusta 33 äänesti häntä. Virkakautensa jälkeen hän ilmoitti ettei palaa enää takaisin politiikkaan. Hän kirjoitti kirjan, joka käsittelee fiktion kautta Prahan politiikkaa, korruptiota ja valtataisteluita. == Lähteet == Luokka:Tšekkiläiset poliitikot Luokka:Pormestarit Luokka:Vuonna 1960 syntyneet Luokka:Elävät henkilöt
Johan Viktor Segerstråle

Johan Viktor Segerstråle (15. tammikuuta 1852 Pernaja – 25. lokakuuta 1912 Pernaja) oli suomalainen virka- ja moninkertainen valtiopäivämies. Ylioppilasmatrikkeli 1853–1899: Segerstråle Johan Viktor Viitattu 21.5.2021. Segerstrålen vanhemmat olivat kapteeni Claes Otto Segerstråle ja Elisabet Constance von Born ja puoliso vuodesta 1898 Hulda Mathilda Lindroos. Segerstråle tuli ylioppilaaksi Helsingissä 1869 ja valmistui filosofian maisteriksi 1873. Hän oli tilastollisen keskustoimiston toinen aktuaari 1885–1898, tultuaan sinne kanslistiksi 1881. Segerstråle sai kollegiasessorin arvonimen. Segerstråle oli aatelissäädyssä edustaja valtiopäivillä 1888, 1891, 1894, 1897, 1904–1905 ja 1905–1906.Förteckning öfver Finlands till landtdagen i Helsingfors år 1888 församlade Ridderskap och Adel. Protokoll förda hos Finlands Ridderskap och Adel vid Landtdagen år 1888. Tredje häftet. Helsingfors: Hufvudstadsbladets Tryckeri, 1888, ss. 1685-1691.Förteckning öfver Finlands till landtdagen i Helsingfors år 1891 församlade Ridderskap och Adel. Protokoll förda hos Finlands Ridderskap och Adel vid Landtdagen 1891. Tredje häftet. Helsingfors: Helsingfors Central-Tryckeri, 1891, ss. 1467-1472. Förteckning öfver Finlands till landtdagen i Helsingfors år 1894 församlade Ridderskap och Adel. Protokoll förda hos Finlands Ridderskap och Adel vid Landtdagen 1894. Tredje delen. Helsingfors: Helsingfors Central-Tryckeri, 1895, ss. 1537-1544.Förteckning öfver Finlands till landtdagen i Helsingfors år 1897 församlade Ridderskap och Adel. Protokoll förda hos Finlands Ridderskap och Adel vid Landtdagen 1897. Tredje häftet. Helsingfors: Helsingfors Centraltryckeri, 1897, ss. 1699-1707.Förteckning öfver Finlands till landtdagen i Helsingfors år 1904–1905 församlade Ridderskap och Adel. Protokoll förda hos Finlands Ridderskap och Adel vid Landtdagen år 1904–1905. Andra häftet. Helsingfors: Helsingfors Centraltryckeri, 1905, ss. 795-804.Förteckning öfver Finlands till urtima landtdagen i Helsingfors år 1905–1906 församlade Ridderskap och Adel. Protokoll förda hos Finlands Ridderskap och Adel vid Landtdagen år 1905–1906. Andra häftet. Helsingfors: Helsingfors Centraltryckeri, 1907, ss. 945-954. Opettaja ja valtiopäivämies Knut Albert Segerstråle oli Johan Viktor Segerstrålen veli,Ylioppilasmatrikkeli 1853–1899: Segerstråle Knut Albert Viitattu 24.6.2021. samoin kuin virka- ja valtiopäivämies Claes Samuel Segerstråle sekä juristi ja valtiopäivämies Georg Otto Segerstråle.Ylioppilasmatrikkeli 1853–1899: Segerstråle Claes Samuel Viitattu 3.7.2021.Ylioppilasmatrikkeli 1853–1899: Segerstråle Georg Otto Viitattu 1.8.2021. ==Lähteet== Luokka:Suomen suuriruhtinaskunnan virkamiehet Luokka:Suomalaiset aateliset Luokka:Suomen suuriruhtinaskunnan aatelissäädyn valtiopäivämiehet Luokka:Vuonna 1852 syntyneet Luokka:Vuonna 1912 kuolleet
Al Feuerbach

Al Feuerbach (s. 14. tammikuuta 1948 Preston, Iowa) on 1970-luvulla maailman parhaimpiin kuulantyöntäjiin kuulunut yhdysvaltalainen yleisurheilija. Feuerbach työnsi kuulaa 21 metriä vuonna 1971 ja voitti samana vuonna mestaruuden Pan-Amerikan kisoissa. Münchenin olympialaisissa 1972 hän työnsi tuloksen 21,01 ja sijoittui viidenneksi. Toukokuussa 1973 hän työnsi San Joséssa maailmanennätyksen 21,82. Montrealin olympialaisissa 1976 hän sijoittui neljänneksi tuloksella 20,55. == Lähteet == Luokka:Yhdysvaltalaiset kuulantyöntäjät Luokka:Vuonna 1948 syntyneet Luokka:Elävät henkilöt
Yakup Kadri Karaosmanoğlu

Yakup Kadri Karaosmanoğlu, usein: Yakup Kadri (1889 Kairo, Egypti – 1974 Ankara, Turkki) oli turkkilainen kirjailija Karaosmanoğlu kävi koulua Kairossa ja Smyrnassa ja asui vuodesta 1908 Konstantinopolissa. Hän oli toimittaja 1919–1922 ja kansanedustajana. Vuodet 1934–1954 hän oli diplomaattina eri maissa. Karaosmanoğlu kirjoitti proosarunoja, novellikokoelman Bir Serencâm (194), jossa hän toi ilmi kiihkoislamilaisuuden vastaisuutensa, sekä muuta proosaa. ==Lähteet== ==Aiheesta muualla== Luokka:Turkkilaiset kirjailijat Luokka:Vuonna 1889 syntyneet Luokka:Vuonna 1974 kuolleet
Pamela Seaborne

Pamela Georgina ”Pam” Seaborne (myöh. Elliott, 16. elokuuta 1935 West Ham – 26. huhtikuuta 2021 Calgary, Kanada) oli 1950-luvulla kilpaillut brittiläinen pika-aitajuoksija. Seaborne voitti 80 metrin aitajuoksussa EM-pronssia Bernissä 1954. Helsingin kesäolympialaisissa 1952 hän karsiutui samalla matkalla välierissä. Seaborne avioitui myös Bernin EM-kilpailuissa pronssimitalin voittaneen Geoffrey Elliottin kanssa ja muutti myöhemmin Kanadaan. Hän kuoli Calgaryssä 85-vuotiaana 26. huhtikuuta 2021.Olympedia.orgtrackfield.brinkster.nethttps://edmontonjournal.remembering.ca/obituary/pamela- elliott-1082170308 == Lähteet == * * Profiili trackfield.brinkster.net === Viitteet === == Aiheesta muualla == * Luokka:Brittiläiset pika-aitajuoksijat Luokka:Vuonna 1935 syntyneet Luokka:Vuonna 2021 kuolleet
Joey Hadorn

Joey Hadorn (s. 11. huhtikuuta 1997 Bern) on sveitsiläinen suunnistaja. Hadorn voitti nuorten MM-kilpailuissa 2016 Engadinissa kultaa pitkällä matkalla, sprintissä ja viestissä ja tuli toiseksi keskimatkalla. Vuonna 2017 hän sai Tampereella nuorten MM-kilpailuissa pronssia sprintissä. Aikuisten EM- kilpailuissa Neuchâtelissa 2021 Hadorn oli mukana Sveitsin kultaa voittaneessa sprinttiviestijoukkueessa ja tuli toiseksi pudotussprintissä. Doksyn MM- kilpailuissa 2021 Hadorn saavutti pronssia Sveitsin sprinttiviestijoukkueessa. https://eventor.orienteering.org/Events/ResultList?eventId=7060&groupBy;=EventClass Flims Flaaxin MM-kilpailuissa 2023 Hadorn saavutti maailmanmestaruuden Sveitsin viestijoukkueessa https://yle.fi/a/74-20041196 ja hopeaa keskimatkalla. http://news.worldofo.com/2023/07/15/woc-middle-2023-maps-and- results/ Vuoden 2023 EM-kilpailuissa Hadorn oli mukana Sveitsin toiseksi tulleessa sprinttiviestijoukkueessa. Edinburghin MM-kilpailuissa 2024 Hadorn voitti sprinttiviestin maailmanmestaruuden Sveitsin joukkueessa. https://yle.fi/a/74-20099669 Saman vuoden EM-kilpailuissa Unkarissa Hadorn oli Sveitsin kolmanneksi tulleessa viestijoukkueessa. == Lähteet == == Aiheesta muualla == Hadornin virallinen sivu Luokka:Sveitsiläiset suunnistajat Luokka:Vuonna 1997 syntyneet Luokka:Elävät henkilöt
Henk Numan

Hendrik ”Henk” Numan (13. kesäkuuta 1955 Amsterdam – 26. huhtikuuta 2018 Landsmeer) oli alankomaalainen judoka ja olympiamitalisti. == Elämä ja urheilu-ura == Numan menestyi 95 kilogramman painoluokassa voittaen olympiapronssia Moskovassa 1980 ja MM-pronssia Pariisissa 1979. Hän teki itsemurhanhttps://panorama.nl/artikel/224192/worstelaarsportschoolhoudervechtsportcoach- bert-kops 62-vuotiaana 26. huhtikuuta 2018.Olympedia == Lähteet == * * Profiili judoinside.com === Viitteet === == Aiheesta muualla == * Luokka:Alankomaalaiset judokat Luokka:Alankomaalaiset olympiamitalistit Luokka:Itsemurhan tehneet Luokka:Vuonna 1955 syntyneet Luokka:Vuonna 2018 kuolleet
The Use of Knowledge in Society

The Use of Knowledge in Society on taloustieteilijä Friedrich von Hayekin kirjoittama artikkeli, joka ilmestyi alun perin The American Economic Review lehdessä vuonna 1945. Se kuuluu yhtenä kirjoituksena Hayekin kokoomateokseen Individualism and Economic Order, joka ilmestyi vuonna 1948. Artikkeli oli yksi viime vuosisadan ylistetyimpiä kirjoituksiahttps://blog.oup.com/2008/12/the-hayek-fallacy/. Hayekin mukaan tieto tai tietämys jakaantuu epätasaisesti yhteiskunnassa ja on siten desentralisoitunutta https://reason.com/2007/05/30/wikipedia-and-beyond/. == Lähteet == Luokka:Politiikan tutkimus Luokka:Klassinen liberalismi